C 85/6
FI
Euroopan unionin virallinen lehti
22.2.2022
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10625 - CARLYLE GROUP / MACQUARIE GROUP / HYCC) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2022/C 85/06)
1.
Komissio vastaanotti 15. helmikuuta 2022 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — Nobian Industrial Chemicals B.V. (”Nobian”, Alankomaat), joka on yrityksen Carlyle Group (”Carlyle”, Yhdysvallat) määräysvallassa — Norgh Holding Company Limited (”Norgh”, Yhdistynyt kuningaskunta), joka on yrityksen Green Investment Group Limited (”GIG”, Yhdistynyt kuningaskunta) määräysvallassa; GIG puolestaan on yrityksen Macquarie Group Limited (”Macquarie”, Australia) määräysvallassa — HyCC Holding B.V. (”yhteisyritys”, Alankomaat).
Nobian ja Norgh hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yhteisyrityksessä.
Keskittymä toteutetaan ostamalla uuden yhteisyrityksen osakkeita.
2.
Kyseisten yritysten liiketoiminnan sisältö on seuraava:
— Nobian tuottaa olennaisia peruskemikaaleja teollisuudenaloille aina rakentamisesta ja puhdistamisesta lääkkeisiin ja vedenkäsittelyyn.
Sen emoyhtiö Carlyle on amerikkalainen monikansallinen pääomasijoitusyhtiö, joka tarjoaa vaihtoehtoisia omaisuudenhoitopalveluja ja rahoituspalveluja — Norghin emoyhtiö GIG on erikoistunut kehitys-, sponsorointi- ja investointitoimintaan, sen tehtävänä on nopeuttaa vihreää siirtymää ja sen päätoimipaikka sijaitsee Edinburghissa Skotlannissa.
GIG on Macquarien määräysvallassa; Macquarie on monikansallinen riippumaton investointipankki ja rahoituspalveluyritys, jonka päätoimipaikka sijaitsee Australiassa, missä se myös on listautunut — Yhteisyritys tulee toimimaan vihreän vedyn tuotannon alalla.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
(1) EUVL L 24, 29.1.2004, s. 1 (”sulautuma-asetus”).